钦定古今图书集成/理学汇编/文学典/第112卷 > 黄朝相 > 张如兰
## 钦定古今图书集成/理学汇编/文学典/第112卷 > 黄朝相 > 张如兰

按“《列朝诗集》，如兰字德馨，南京羽林卫世袭指挥使，
中武举第一人，官至淮徐漕运参将。以子可大功，赠
特进荣禄大夫、右都督。博极群书，谭古今事如指诸
掌。凡陪京，大利弊兴革，靡不条议见诸用。督漕治河，
所至有声迹，好学励行，动准古人，人儗为杜元凯、羊
叔子之流。”有《文章兵法谱》十卷、诗文集三十卷。可大
以大帅死节，自有集。次子文寺，有才名。集录明诗，别
裁风雅，于余之采诗有助焉。